Document ID: 31994R1756

31994R1756
L 183/9
SLUŽBENI LIST EUROPSKE UNIJE
18.07.1994.
UREDBA KOMISIJE (EZ) br. 1756/94
od 18. srpnja 1994.
o otvaranju količinskih uvoznih kvota za tekstilne proizvode u kategorijama 122, 123, 124, 125 B, 140 i 146 C iz Narodne Republike Kine i o izmjeni Priloga IV. i V. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni sporazumima, protokolima ili drugim dvostranim dogovorima, ili drugim posebnim uvoznim pravilima Zajednice (1), a posebno njezin članak 3. stavak 3. i članak 3. stavak 5. zajedno s njezinim člankom 25. stavkom 4.;
budući da članak 3. stavak 3. Uredbe (EZ) br. 517/94 određuje da se tekstilni proizvodi utvrđeni u Prilogu V. podrijetlom iz navedenih zemalja mogu uvoziti samo ako je utvrđeno godišnje količinsko ograničenje u skladu s odgovarajućim postupkom predviđenim u članku 25.;
budući da je šest država članica Komisiji podnijelo zahtjev za otvaranje uvoznih kvota koje pokrivaju proizvode u kategorijama 122, 123, 124, 125 B, 140 i 146 C iz Narodne Republike Kine kako bi se zadovoljila određena tržišna potražnja; budući da je odbor, osnovan člankom 25., nakon rasprave ocijenio primjerenim, s obzirom na stanje industrije Zajednice, odrediti 130, 5, 600, 8, 100 odnosno 270 tona kao godišnja količinska ograničenja kojima podliježe uvoz u Zajednicu proizvoda u kategorijama 122, 123, 124, 125 B, 140 i 146 C podrijetlom iz Narodne Republike Kine od dana stupanja ove Uredbe na snagu; budući da je stoga potrebno izmijeniti Priloge IV. i V. Uredbi Vijeća (EZ) br. 517/94 i odrediti, u interesu pravne sigurnosti, da se kvotom upravlja u skladu s postupkom utvrđenim u članku 17. navedene Uredbe Vijeća;
budući da su ove mjere u skladu s mišljenjem Odbora osnovanog Uredbom Vijeća (EZ) br. 517/94,
DONIJELA JE OVU UREDBU:
Članak 1.
Uvoz tekstilnih proizvoda u kategorijama 122, 123, 124, 125 B, 140 i 146 C iz Narodne Republike Kine u Zajednicu podliježe godišnjim količinskim ograničenjima od 130, 5, 600, 8, 100 odnosno 270 tona koja se primjenjuju u skladu s postupkom predviđenim u članku 17. Uredbe Vijeća br. 517/94.
Članak 2.
Prilozi IV. i V. Uredbi Vijeća br. 517/94 mijenjaju se kao što je prikazano u Prilogu ovoj Uredbi.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. srpnja 1994.

Labels: 1
3
18
5